Οδύσσεια του Διαστήματος

Η Οδύσσεια του Διαστήματος είναι ένα franchise επιστημονικής φαντασίας που δημιουργήθηκε από τον Άγγλο συγγραφέα Άρθουρ Κλαρκ και τον Αμερικανό σκηνοθέτη Στάνλεϊ Κιούμπρικ, και αποτελείται από δύο κινηματογραφικές ταινίες και τέσσερα μυθιστορήματα. Το πρώτο μυθιστόρημα αναπτύχθηκε ταυτόχρονα με την ομώνυμη κινηματογραφική εκδοχή του Κιούμπρικ (2001: Η Οδύσσεια του Διαστήματος) και δημοσιεύτηκε μετά την κυκλοφορία της ταινίας. Το δεύτερο μυθιστόρημα (2010: Odyssey Two) διασκευάστηκε σε ταινία μεγάλου μήκους σε σκηνοθεσία Πίτερ Χάιαμς (Peter Hyams), η οποία κυκλοφόρησε το 1984 με τον τίτλο 2010: The Year We Make Contact. Δύο από τα πρώιμα διηγήματα του Κλαρκ (The Sentinel του 1951 και Encounter in the Dawn του 1953) έχουν σχέση με τη σειρά.

Κατηγορία:Σειρές βιβλίων
Κατηγορία:Αμερικανικές σειρές ταινιών